Diari Oficial de la Generalitat Valenciana


Sumari del DOGV 8953, del 16-11-2020 (2020/9461)

RESOLUCIÓ de 28 d'octubre de 2020, de la directora general de Règim Econòmic i Infraestructures, per la qual s'amplia el termini per a la presentació de la justificació de les subvencions per a la intervenció arquitectònica en locals destinats a la prestació d'assistència sanitària, en la convocatòria del Pla d'intervenció arquitectónica, PIAC III (anualitat 2020).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9461


Data del document
:   28-10-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 28 d'octubre de 2020, de la directora general de Règim Econòmic i Infraestructures, per la qual s'amplia el termini per a la presentació de la justificació de les subvencions per a la intervenció arquitectònica en locals destinats a la prestació d'assistència sanitària, en la convocatòria del Pla d'intervenció arquitectónica, PIAC III (anualitat 2020). [2020/9461]  
De conformitat amb el que estableix el punt 4t del resolc tercer de la Resolució de 15 de març de 2019, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria en municipis de la Comunitat Valenciana -PIAC III- (DOGV 8514, 26.03.2019), en el qual es disposa que el termini de justificació de les subvencions, per a la part d'obra realitzada amb càrrec al pressupost de 2020, finalitza el 15 de novembre de 2020.  
  
A la vista que el procés de concessió de subvencions es va resoldre el 21 de juny de 2019, unit, per una banda, als terminis que s'exigeixen en la Llei 9/2017, de 8 de novembre, de contractes del sector públic, per a l'adjudicació de les obres i, d'altra banda, a la crisi sanitària ocasionada per la Covid-19, s'entén que els beneficiaris no disposen de suficient termini per a dur a terme el compliment de l'obligació de justificació, per a l'anualitat 2020, el 15 de novembre de 2020 i tenint en compte el següent:  
Primer. L'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, estableix que l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquest i sempre que amb això no es perjudiquen drets de tercer.  
Segon. La Llei 39/2015, d'1 octubre, de procediment administratiu comú de les administracions públiques, en l'article 32, determina que l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació s'haurà de notificar als interessats.  
  
  
ACORDE  
  
Ampliar el termini de presentació de la justificació de la convocatòria indicada fins al 10 de desembre de 2020.  
  
València, 28 d'octubre de 2020.- La consellera de Sanitat Universal i Salut Pública, p. d. (ORDRE 9/2017, de 19 de setembre; DOGV 8134, 25.09.2017), la directora general de Règim Econòmic i Infraestructures: Carmelina Pla Silvestre.